

|  |  |  |  |  |  |
| --- | --- | --- | --- | --- | --- |
| |  | | --- | | ΕΛΛΗΝΙΚΗ ΔΗΜΟΚΡΑΤΙΑ ΠΕΡΙΦΕΡΕΙΑ ΑΝ. ΜΑΚΕΔΟΝΙΑΣ -ΘΡΑΚΗΣ | | **ΓΕΝΙΚΗ Δ/ΝΣΗ ΕΣΩΤΕΡΙΚΗΣ ΛΕΙΤΟΥΡΓΙΑΣ**  **Δ/ΝΣΗ ΔΙΟΙΚΗΤΙΚΟΥ-ΟΙΚΟΝΟΜΙΚΟΥ** | | **Π. Ε. ΔΡΑΜΑΣ** | | **ΤΜΗΜΑ ΠΡΟΜΗΘΕΙΩΝ** | | Δράμα 26/10/ 2016  Αρ. πρωτ.:6702      Προς:  **Κάθε ενδιαφερόμενο** |
|  |  |
| Πληροφ. : Θ. ΚΑΛΑΪΤΖΙΔΗΣ  Τηλέφωνο : 25213 51325  ΦΑΞ : 25210 62400  E-mail : [kalaitzidisth@pamth.gov.gr](mailto:kalaitzidisth@pamth.gov.gr)  Ταχ. Δ/ση : 1ης ΙΟΥΛΙΟΥ 1 Ταχ. Κωδ. : 66 133 ΔΡΑΜΑ |  |

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΘΕΜΑ: Πρόσκληση εκδήλωσης ενδιαφέροντος για την παροχή υπηρεσιών Ιατρού Εργασίας για την Περιφέρεια Ανατολικής Μακεδονίας Θράκης/ Π.Ε. Δράμας.**

|  |  |
| --- | --- |
| ΑΝΑΘΕΤΟΥΣΑ ΑΡΧΗ | **Δ/ΝΣΗ ΔΙΟΙΚΗΤΙΚΟΥ-ΟΙΚΟΝΟΜΙΚΟΥ**  **Π. Ε. ΔΡΑΜΑΣ** |
| ΕΙΔΟΣ ΔΙΑΓΩΝΙΣΜΟΥ | Διαδικασία Πρόσκλησης Εκδήλωσης Ενδιαφέροντος |
| ΚΡΙΤΗΡΙΟ ΚΑΤΑΚΥΡΩΣΗΣ | **Χαμηλότερη τιμή** |
| ΧΡΟΝΟΣ ΥΠΟΒΟΛΗΣ ΠΡΟΣΦΟΡΩΝ | Ημερομηνία: 04./11 /2016  Ημέρα: Παρασκευή  Ώρα: 10:00 π.μ. |
| ΤΟΠΟΣ ΔΙΕΝΕΡΓΕΙΑΣ | **ΤΜΗΜΑ ΠΡΟΜΗΘΕΙΩΝ ΠΕ ΔΡΑΜΑΣ** |
| ΠΕΡΙΓΡΑΦΗ ΕΙΔΟΥΣ | Υπηρεσίες Ιατρού Εργασίας |
| ΚΑΕ | 1072.0871.0001 |
| ΠΡΟΥΠΟΛΟΓΙΣΘΕΙΣΑ ΔΑΠΑΝΗ | 3.000,00 € με ΦΠΑ |

**Η Περιφέρεια Ανατολικής Μακεδονίας Θράκης/Περιφερειακή Ενότητα Δράμας έχοντας υπόψη**,

Τις διατάξεις:

**1)** Του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης» (ΦΕΚ 87/Α/7-6-2010).

**2**)Το Π.Δ.144/2010 (ΦΕΚ 237/Α/2010) «Οργανισμός της Περιφέρειας Ανατολικής Μακεδονίας και Θράκης».

**3)** Το Ν.4412/2016, «Δημόσιες Συμβάσεις Έργων, Προμηθειών και Υπηρεσιών» (ΦΕΚ 147/Α/08-08-2016).

**4)** Τις διατάξεις του άρθρου 169 του Ν.4261/2014 (ΦΕΚ 107/Α/5-5-2014) «Πρόσβαση στη δραστηριότητα των πιστωτικών ιδρυμάτων κ. λ. π.».

**5)** Την εφαρμογή των διατάξεων του **Ν.3850/2010** (ΦΕΚ 84/Α/02-06-2010) περί <<Κύρωσης του Κώδικα νόμων για την υγεία και την ασφάλεια των εργαζομένων>> και του **Ν.1568/1985**(ΦΕΚ 177/Α/18-10-1985) περί <<Υγιεινής και Ασφάλειας των εργαζομένων>>.

**6)** Το Π.Δ. 415/1994 «περί του χρόνου ειδίκευσης ιατρών για απόκτηση ειδικότητας» που δημοσιεύθηκε στο ΦΕΚ236/Α/29-12-1994.».

**7)** Το Π.Δ. 213/1986 «καθιέρωση της ιατρικής ειδικότητας της Ιατρικής της Εργασίας» που δημοσιεύθηκε στο ΦΕΚ87/Α/07-07-1986.

**8)**Την με αρ. Υ7α/ΓΠ οικ.112498 Υπουργική Απόφαση «Ιατροί Εργασίας -Όροι και προϋποθέσεις για την απόκτηση της ειδικότητας της Ιατρικής της Εργασίας από ιατρούς άλλων ειδικοτήτων».

**9)**Το άρθρο 27 του Ν.4304/2014 σύμφωνα με το οποίο για την προαγωγή της υγείας και της ασφάλειας των εργαζομένων κατά την εργασία είναι δυνατή η σύναψη από τους ΟΤΑ εφόσον ο φορέας δεν διαθέτει τακτικό προσωπικό για την αντιμετώπιση της ανάγκης αυτής συμβάσεων μίσθωσης έργου (κατά τις διατάξεις του άρθρου 2527/1997) με ιατρό εργασίας και τεχνικό ασφαλείας ή δημοσίων συμβάσεων παροχής υπηρεσιών με φυσικά ή νομικά πρόσωπα που παρέχουν συναφείς υπηρεσίες.

**10)** Η υπ’ αριθμ. 5363/31-08-2016 βεβαίωση του τμήματος Προσωπικού και Μισθοδοσίας της Περιφέρειας Ανατολικής Μακεδονίας Θράκης /ΠΕ Δράμας.

11) Το με αρ. πρωτ.5420/22-02-2016 έγγραφο του Τμήματος προσωπικού ιδιωτικού δικαίου της Δ/νσης προσωπικού τοπικής αυτοδιοίκησης του Υπουργείου Εσωτερικών & Διοικητικής Ανασυγκρότησης με θέμα: «Προγραμματισμός προσλήψεων έκτακτου προσωπικού έτους 2016 στους ΟΤΑ α’ & β’ βαθμού και τα ΝΠΙΔ αυτών»

**12)** Την αρ. 646 (α/α πίνακα 5/ πρακτικό 35/08-09-2016 απόφαση της Οικονομικής Επιτροπής Π.Α.Μ.Θ, με την οποία εγκρίθηκε η διάθεση πίστωσης σε βάρος των πιστώσεων του Ειδικού Φορέα και ΚΑΕ 1072.0871.0001 του προϋπολογισμού της Περιφέρειας Ανατολικής Μακεδονίας Θράκης /ΠΕ Δράμας, οικ. έτους 2016 για δαπάνη πρόσληψης ενός ιατρού εργασίας

**13)** Την με αρ. πρωτ.5840 /15 -09 -2016 απόφαση ανάληψης, που καταχωρήθηκε με α/α 559 στο βιβλίο εγκρίσεων της ΥΔΕ Ν. Δράμας (ΑΔΑ: 7ΑΥΩ7ΛΒ-269)ποσού 3.000,00€, συμπεριλαμβανομένου του Φ.Π.Α.

**Ανακοινώνει**

ότι πρόκειται να προβεί, με απευθείας ανάθεση, στη σύναψη σύμβασης παροχής υπηρεσιών για την υγιεινή και ασφάλεια των εργαζομένων των υπηρεσιών της, με έναν (1) Ιατρό Εργασίας με κατάθεση προσφορών που ικανοποιούν τους όρους και τις προδιαγραφές της παρούσας πρόσκλησης. Κριτήριο κατακύρωσης είναι η **χαμηλότερη τιμή:**

**Το χρονικό διάστημα παροχής των υπηρεσιών του Ιατρού Εργασίας είναι ένα έτος και συγκεκριμένα από 01/12/2016 έως 30- 11-2017.**

**Οι υποψήφιοι πρέπει να είναι φυσικά πρόσωπα. Προσφορές εταιρειών (οποιασδήποτε μορφής) δεν γίνονται δεκτές.**

Ο συνολικός αριθμός των υπαλλήλων της Περιφέρειας Ανατολικής Μακεδονίας Θράκης /ΠΕ Δράμας ανάλογα με την ειδικότητα ανέρχεται σε: 223 άτομα. Συνολικός προϋπολογισμός δαπάνης ποσού 3.000,00€ με Φ.Π.Α.

Ο ετήσιος χρόνος απασχόλησης του Ιατρού Εργασίας για κάθε μια από τις παρακάτω κατηγορίες υπαλλήλων καθορίζεται στις 114,00 ώρες

|  |  |  |  |
| --- | --- | --- | --- |
| **Αριθμός εργαζομένων (Μόνιμοι/Αορίστου/Ορισμένου χρόνου** | **Κατηγορία** | **Ώρες Εργασίας Ιατρού/Έτος/Εργαζόμενο** | **Ώρες ετήσιας απασχόλησης Ιατρού Εργασίας** |
| 99 | Γ | 0,4 | 39,6 |
| 124 | Β | 0,6 | 74,4 |
| **Σύνολο:223** |  |  | **Σύνολο:114 ώρες** |

Ο Ιατρός Εργασίας θα απασχολείται στις εγκαταστάσεις της Περιφερειακής της Περιφερειακής Ενότητας Δράμας, όπως παρουσιάζονται στον παρακάτω πίνακα:

|  |  |  |  |  |  |
| --- | --- | --- | --- | --- | --- |
| **Δ/ΝΣΕΙΣ**  **ΕΓΚΑΤΑΣΤΑΣΕΩΝ ΠΟΥ**  **ΚΑΛΥΠΤΟΝΤΑΙ ΑΠΟ ΤΗ ΓΕΠ** | **ΑΡΙΘΜΟΣ ΕΡΓΑΖΟΜΕΝΩΝ**  Γ’ **ΚΑΤΗΓΟΡΙΑΣ**  **ΕΠΙΚΙΝΔΥΝΟΤΗΤΑΣ** | **ΑΡΙΘΜΟΣ ΕΡΓΑΖΟΜΕΝΩΝ**  **Β’ ΚΑΤΗΓΟΡΙΑΣ**  **ΕΠΙΚΙΝΔΥΝΟΤΗΤΑΣ** | **ΤΗΛ.** | **ΥΠΕΥΘΥΝΟΣ ΕΠΙΚΟΙΝΩΝΙΑΣ** | **ΩΡΑΡΙΟ**  **ΛΕΙΤΟΥΡΓΙΑΣ** |
| ΕΔΡΑ :  1ης Ιουλίου | 87 | 87 | **25213-51312** | **ΠΑΡΔΑΛΙΔΗΣ ΣΤΕΡΓΙΟΣ** | 07:00  –  17:00 |
| ΤΜΗΜΑ ΚΤΗΝΙΑΤΡΙΚΗΣ ΝΕΥΡΟΚΟΠΙΟΥ | 1 | 4 | **25230-23260** | **ΤΖΙΑΧΑΝΑΣ ΕΥΘΥΜΙΟΣ** | 07:00  –  15:00 |
| ΤΜΗΜΑ ΦΥΤΙΚΗΣ & ΖΩΙΚΗΣ ΠΑΡΑΓΩΓΗΣ ΝΕΥΡΟΚΟΠΙΟΥ |  | 2 | **25230-22523** | **ΒΑΚΑΛΗΣ ΠΑΝΑΓΙΩΤΗΣ** |  |
| ΚΤΗΝΙΑΤΡΕΙΟ ΠΡΟΣΟΤΣΑΝΗΣ | 2 | 4 | **25220-22245** | **ΓΕΩΡΓΙΑΔΗΣ ΙΩΑΝΝΗΣ** |  |
| ΚΤΗΝΙΑΤΡΕΙΟ  ΝΙΚΗΦΟΡΟΥ |  | 2 | **25210-90223** | **ΑΪΒΑΛΙΩΤΗΣ ΝΙΚΟΛΑΟΣ** |  |
| ΚΤΗΝΙΑΤΡΕΙΟ  ΔΡΑΜΑΣ |  | 3 | **25210-22338** | **ΔΙΑΜΑΝΤΟΠΟΥΛΟΣ ΓΕΩΡΓΙΟΣ** |  |
| ΕΡΓΟΤΑΞΙΟ ΕΓΚ. ΔΑΣΑΡΧΕΙΟΥ |  | 11 | **25210-35147** | **ΚΟΥΚΑΡΙΩΤΗΣ ΠΑΝΑΓΙΩΤΗΣ** |  |
| Δ/ΝΣΗ ΜΕΤΑΦΟΡΩΝ & ΕΠΙΚΟΙΝΩΝΙΩΝ ΜΥΛΟΠΟΤΑΜΟΣ | 9 | 10 | **25213-53625** | **ΧΑΡΠΑΝΤΙΔΟΥ ΑΙΚΑΤΕΡΙΝΗ** |  |
| ΤΜΗΜΑ ΕΡΓΑΣΤΗΡΙΟΥ  ΤΡΙΧΩΝΙΔΟΣ 13-ΓΟΥΝΑΡΗ |  | 1 | **25210-31037** | **ΚΟΥΠΑΤΣΙΑΡΗΣ ΔΗΜΗΤΡΙΟΣ** |  |
| ΣΥΝΟΛΟ | 99 | 124 |  |  |  |

## *ΑΝΤΙΚΕΙΜΕΝΟ ΚΑΙ ΤΕΧΝΙΚΕΣ ΠΡΟΔΙΑΓΡΑΦΕΣ ΙΑΤΡΟΥ ΕΡΓΑΣΙΑΣ*

Η απασχόληση του Ιατρού Εργασίας σύμφωνα με το προσωπικό που υπηρετεί σήμερα, όπως υπολογίζονται στην Περιφέρεια Ανατολικής Μακεδονίας Θράκης /**Περιφερειακή Ενότητα Δράμας** είναι **114** **ώρες/έτος.**

Ο παραπάνω χρόνος θα αυξομειώνεται αναλόγως της αύξησης ή της μείωσης του προσωπικού. Το πρόγραμμα κατανομής του παραπάνω χρόνου θα συμφωνείται από κοινού από τον ανάδοχο του έργου και τον εργοδότη του.

**Προσόντα ιατρού εργασίας**

**1.** Ο ιατρός εργασίας πρέπει να κατέχει και να ασκεί την ειδικότητα της ιατρικής της εργασίας, όπως πιστοποιείται από τον οικείο ιατρικό σύλλογο.

**2.** Κατ’ εξαίρεση, τα καθήκοντα του ιατρού εργασίας, όπως αυτά προβλέπονται στον παρόντα κώδικα, έχουν δικαίωμα να ασκούν:

α) Οι ιατροί χωρίς ειδικότητα, οι οποίοι στις 15.5.2009 είχαν συμβάσεις παροχής υπηρεσιών ιατρού εργασίας με επιχειρήσεις και αποδεικνύουν την άσκηση των καθηκόντων αυτών συνεχώς επί επτά τουλάχιστον έτη.

β) Οι ιατροί οι οποίοι στις 15.5.2009 εκτελούσαν καθήκοντα ιατρού εργασίας, χωρίς να κατέχουν ή να ασκούν τον τίτλο της ειδικότητας της ιατρό εργασίας, αλλά τίτλο άλλης ειδικότητας.

**3.** Με κοινή απόφαση των Υπουργών Εργασίας και Κοινωνικής Ασφάλισης, Οικονομικών και Υγείας και Κοινωνικής Αλληλεγγύης, καθορίζονται οι όροι, οι προϋποθέσεις, ο χρόνος και κάθε άλλη αναγκαία λεπτομέρεια για την εκπαίδευση και την πιστοποίηση των αναγκαίων προσόντων για την απόκτηση του τίτλου της ειδικότητας της ιατρικής της εργασίας από ιατρούς των περιπτώσεων α΄ και β΄ της προηγούμενης παραγράφου, καθώς και για την άσκηση αυτής έως την ολοκλήρωση της διαδικασίας για την απόκτηση του ως άνω τίτλου της ειδικότητας της ιατρικής της εργασίας.

**4.** Ο ιατρός εργασίας υπάγεται απευθείας στη διοίκηση της επιχείρησης.

**Συμβουλευτικές αρμοδιότητες του ιατρού εργασίας**

**1**. Ο ιατρός εργασίας παρέχει υποδείξεις και συμβουλές στον εργοδότη, στους εργαζομένους και στους εκπροσώπους τους, γραπτά ή προφορικά, σχετικά με τα μέτρα που πρέπει να λαμβάνονται για τη σωματική και ψυχική υγεία των εργαζομένων. Τις γραπτές υποδείξεις ο ιατρός εργασίας καταχωρεί στο ειδικό βιβλίο του άρθρου 14 του ν.3850/2010. Ο εργοδότης λαμβάνει γνώση ενυπογράφως των υποδείξεων που καταχωρούνται σε αυτό το βιβλίο.

**2.** Ειδικότερα ο ιατρός εργασίας συμβουλεύει σε θέματα:

α) σχεδιασμού, προγραμματισμού, τροποποίησης της παραγωγικής διαδικασίας, κατασκευής και συντήρησης εγκαταστάσεων, σύμφωνα με τους κανόνες υγείας και ασφάλειας των εργαζομένων,

β) λήψης μέτρων προστασίας κατά την εισαγωγή και χρήση υλών και προμήθειας μέσων εξοπλισμού,

γ) φυσιολογίας και ψυχολογίας της εργασίας, εργονομίας και υγιεινής της εργασίας, της διευθέτησης και διαμόρφωσης των θέσεων και του περιβάλλοντος της εργασίας και της οργάνωσης της παραγωγικής διαδικασίας,

δ) οργάνωσης υπηρεσίας παροχής πρώτων βοηθειών,

ε) αρχικής τοποθέτησης και αλλαγής θέσης εργασίας για λόγους υγείας, προσωρινά ή μόνιμα, καθώς και ένταξης ή επανένταξης μειονεκτούντων ατόμων στην παραγωγική διαδικασία, ακόμη και με υπόδειξη αναμόρφωσης της θέσης εργασίας.

**3.** Ο ιατρός εργασίας δεν επιτρέπεται να χρησιμοποιείται για να επαληθεύει το δικαιολογημένο ή μη, λόγω νόσου, απουσίας εργαζομένου.

**Επίβλεψη της υγείας των εργαζομένων**

**1.** Ο ιατρός εργασίας προβαίνει σε ιατρικό έλεγχο των εργαζομένων σχετικό με τη θέση εργασίας τους, μετά την πρόσληψη τους ή την αλλαγή θέσης εργασίας, καθώς και σε περιοδικό ιατρικό έλεγχο κατά την κρίση του επιθεωρητή εργασίας ύστερα από αίτημα της Ε.Υ.Α.Ε., όταν τούτο δεν ορίζεται από το νόμο. Μεριμνά για τη διενέργεια ιατρικών εξετάσεων και μετρήσεων παραγόντων του εργασιακού περιβάλλοντος σε εφαρμογή των διατάξεων που ισχύουν κάθε φορά. Εκτιμά την καταλληλότητα των εργαζομένων για τη συγκεκριμένη εργασία, αξιολογεί και καταχωρεί τα αποτελέσματα των εξετάσεων, εκδίδει βεβαίωση των παραπάνω εκτιμήσεων και την κοινοποιεί στον εργοδότη. Το περιεχόμενο της βεβαίωσης πρέπει να εξασφαλίζει το ιατρικό απόρρητο υπέρ του εργαζομένου και μπορεί να ελεγχθεί από τους υγειονομικούς επιθεωρητές του Υπουργείου Εργασίας και Κοινωνικής Ασφάλισης, για την κατοχύρωση του εργαζομένου και του εργοδότη.

**2.** Ο ιατρός εργασίας επιβλέπει την εφαρμογή των μέτρων προστασίας της υγείας των εργαζομένων και πρόληψης των ατυχημάτων. Για το σκοπό αυτό:

α) επιθεωρεί τακτικά τις θέσεις εργασίας και αναφέρει οποιαδήποτε παράλειψη, προτείνει μέτρα αντιμετώπισης των παραλείψεων και επιβλέπει την εφαρμογή τους,

β) επεξηγεί την αναγκαιότητα της σωστής χρήσης των ατομικών μέτρων προστασίας,

γ) ερευνά τις αιτίες των ασθενειών που οφείλονται στην εργασία, αναλύει και αξιολογεί τα αποτελέσματα των ερευνών και προτείνει μέτρα για την πρόληψη των ασθενειών αυτών,

δ) επιβλέπει τη συμμόρφωση των εργαζομένων στους κανόνες υγείας και ασφάλειας των εργαζομένων, ενημερώνει τους εργαζομένους για τους κινδύνους που προέρχονται από την εργασία τους, καθώς και για τους τρόπους πρόληψής τους,

ε) παρέχει επείγουσα θεραπεία σε περίπτωση ατυχήματος ή αιφνίδιας νόσου.

Εκτελεί προγράμματα εμβολιασμού των εργαζομένων με εντολή της αρμόδιας διεύθυνσης υγιεινής της Νομαρχίας (Περιφερειακής Ενότητας), όπου εδρεύει η επιχείρηση.

**3.** Ο ιατρός εργασίας έχει υποχρέωση να τηρεί το ιατρικό και επιχειρησιακό απόρρητο.

**4**. Ο ιατρός εργασίας αναγγέλλει μέσω της επιχείρησης στην Επιθεώρηση Εργασίας ασθένειες των εργαζομένων που οφείλονται στην εργασία.

**5.** Ο ιατρός εργασίας πρέπει να ενημερώνεται από τον εργοδότη και τους εργαζομένους για οποιοδήποτε παράγοντα στο χώρο εργασίας που έχει επίπτωση στην υγεία.

**6**. Η επίβλεψη της υγείας των εργαζομένων στον τόπο εργασίας δεν μπορεί να συνεπάγεται οικονομική επιβάρυνση γι’ αυτούς και πρέπει να γίνεται κατά τη διάρκεια των ωρών εργασίας τους.

**7**. Ο ιατρός εργασίας έχει, κατά την άσκηση του έργου του, ηθική ανεξαρτησία απέναντι στον εργοδότη και τους εργαζομένους. Τυχόν διαφωνία του με τον εργοδότη, για θέματα της αρμοδιότητας του, δεν μπορεί να αποτελέσει λόγο καταγγελίας της σύμβασης. Σε κάθε περίπτωση η απόλυση του ιατρού εργασίας πρέπει να είναι αιτιολογημένη.

**8**. Ο ιατρός εργασίας στο πλαίσιο των υποχρεώσεων του και των υποχρεώσεων του εργοδότη, σύμφωνα με τις κείμενες ειδικές διατάξεις, εφόσον η επιχείρηση δεν διαθέτει την κατάλληλη υποδομή, έχει υποχρέωση να παραπέμπει τους εργαζομένους για συγκεκριμένες συμπληρωματικές ιατρικές εξετάσεις. Οι εξετάσεις αυτές διενεργούνται σε ΕΞ.Υ.Π.Π., ή σε κατάλληλες υπηρεσίες του ιδιωτικού τομέα ή σε προσδιοριζόμενες από τους Υπουργούς Εργασίας και Κοινωνικής Ασφάλισης και Υγείας και Κοινωνικής Αλληλεγγύης αρμόδιες μονάδες των ασφαλιστικών οργανισμών ή του Εθνικού Συστήματος Υγείας (Ε.Σ.Υ.). Στη συνέχεια ο ιατρός εργασίας λαμβάνει γνώση και αξιολογεί τα αποτελέσματα των παραπάνω εξετάσεων. Οι δαπάνες που προκύπτουν από την εφαρμογή της παραγράφου αυτής βαρύνουν τον εργοδότη.

**9**. Για κάθε εργαζόμενο ο ιατρός εργασίας της επιχείρησης τηρεί σχετικό ιατρικό φάκελο. Επιπλέον καθιερώνεται και περιλαμβάνεται στον ιατρικό φάκελο, ατομικό βιβλιάριο επαγγελματικού κινδύνου, όπου αναγράφονται τα αποτελέσματα των ιατρικών και εργαστηριακών εξετάσεων, κάθε φορά που εργαζόμενος υποβάλλεται σε αντίστοιχες εξετάσεις. Δικαιούνται να λαμβάνουν γνώση του φακέλου και του ατομικού βιβλιαρίου του εργαζομένου οι υγειονομικοί επιθεωρητές της αρμόδιας Επιθεώρησης Εργασίας και οι ιατροί του ασφαλιστικού οργανισμού, στον οποίο ανήκει ο εργαζόμενος, καθώς και ο ίδιος ο εργαζόμενος. Σε κάθε περίπτωση παύσης της σχέσης εργασίας, το βιβλιάριο παραδίδεται στον εργαζόμενο που αφορά.

**10.** Απαγορεύεται η αναγραφή και επεξεργασία στο ατομικό βιβλιάριο επαγγελματικού κινδύνου του εργαζομένου, στοιχείων ή δεδομένων άλλων πέραν των αποτελεσμάτων των ιατρικών και εργαστηριακών εξετάσεων στις οποίες αυτός υποβάλλεται κάθε φορά, σύμφωνα με τη διάταξη της παραγράφου 9. Επιπλέον ιατρικά δεδομένα επιτρέπεται να συλλέγουν, με επιμέλεια του ίδιου του εργαζομένου προκειμένου να αποτελέσουν αντικείμενο επεξεργασίας, μόνο εφόσον αυτό είναι απολύτως απαραίτητο:

α) για την αξιολόγηση της καταλληλότητας του για μια συγκεκριμένη θέση ή εργασία,

β) για την εκπλήρωση των υποχρεώσεων του εργοδότη για την υγεία και την ασφάλεια των εργαζομένων και

γ) για τη θεμελίωση δικαιωμάτων του εργαζομένου και αντίστοιχη απόδοση κοινωνικών παροχών.

**11.** Όσοι αναγράφουν ή συλλέγουν ή επεξεργάζονται στοιχεία ή δεδομένα κατά παράβαση της παραγράφου10 τιμωρούνται με τις διοικητικές και ποινικές κυρώσεις που προβλέπονται στις διατάξεις των άρθρων 21 και 22 του ν. 2472/1997 «Προστασία του ατόμου από την επεξεργασία δεδομένων προσωπικού χαρακτήρα» (ΦΕΚ50/Α΄) αντίστοιχα. Σε περίπτωση πρόκλησης περιουσιακής ή ηθικής βλάβης εφαρμόζεται το άρθρο 23 του ν. 2472/1997.

**12.** Με κοινή απόφαση των Υπουργών Εργασίας και Κοινωνικής Ασφάλισης και Υγείας και Κοινωνικής Αλληλεγγύης, που εκδίδεται ύστερα από γνώμη του Σ.Υ.Α.Ε. και δημοσιεύεται στην Εφημερίδα της Κυβερνήσεως, ρυθμίζονται τα ειδικότερα θέματα που αφορούν την τήρηση και το περιεχόμενο του ατομικού βιβλιαρίου επαγγελματικού κινδύνου, τη συλλογή και επεξεργασία επιπλέον δεδομένων με τη συγκατάθεση και επιμέλεια του εργαζομένου, την επιβολή των κυρώσεων της παραγράφου 11 και κάθε άλλη λεπτομέρεια αναγκαία για την εφαρμογή του άρθρου αυτού.

**13.**Συνεργάζεται με την Περιφερειακή Επιτροπή Υγείας και Ασφάλειας των εργαζομένων κάθε Περιφερειακής Ενότητας σχετικά με την εφαρμογή των διατάξεων και την κάλυψη των νομικών απαιτήσεων περί της Υγιεινής και Ασφάλειας των εργαζομένων με απώτερο σκοπό την προστασία της υγείας των εργαζομένων στην Περιφερειακή Ενότητα Δράμας. Επίσης ενημερώνει την επιτροπή για τα σχέδια δράσεις που έχει αναλάβει προκειμένου η επιτροπή να συντονίσει τη δράση των συναρμόδιων Υπηρεσιών και οργάνων κάθε Περιφερειακής ενότητας. Συνεργάζεται με την εν λόγω επιτροπή προκειμένου να οργανωθούν εκδηλώσεις, ημερίδες και επιμορφωτικά σεμινάρια που αφορά την πρόληψη των εργατικών ατυχημάτων και επαγγελματικών νοσημάτων. Τέλος μπορεί να μετέχει χωρίς ψήφο στις συνεδριάσεις της επιτροπής μετά από πρόσκληση

**14.**.Ο ιατρός εργασίας υποχρεούται κατά την εκτέλεση του έργου του να συνεργάζεται με τον τεχνικό ασφάλειας της Π.Ε. Δράμας, πραγματοποιώντας κοινούς ελέγχους των χώρων εργασίας, να συνεργάζεται με την Ε.Υ.Α.Ε. ή τον αντιπρόσωπο των εργαζομένων, να παρέχει συμβουλές σε θέματα υγείας και ασφάλειας των εργαζομένων στα μέλη της Ε.Υ.Α.Ε. ή τον εκπρόσωπο των εργαζομένων και να τους ενημερώνουν για κάθε σημαντικό σχετικό ζήτημα.

**15.** Αν ο εργοδότης διαφωνεί με τις γραπτές υποδείξεις και συμβουλές του ιατρού εργασίας, οφείλει να αιτιολογεί τις απόψεις του και να τις κοινοποιεί και στην Ε.Υ.Α. Ε. ή στον εκπρόσωπο. Σε περίπτωση διαφωνίας η διαφορά επιλύεται από τον επιθεωρητή εργασίας και μόνο.

**Υποχρεώσεις Εργοδότη**

1. Ο εργοδότης για την αποτελεσματικότερη άσκηση των καθηκόντων του ιατρού εργασίας θέτει στη διάθεση τους το αναγκαίο βοηθητικό προσωπικό, χώρους, εγκαταστάσεις, συσκευές που διαθέτει και γενικά τα απαραίτητα μέτρα και βαρύνεται με τις σχετικές δαπάνες.

2. Ο εργοδότης έχει υποχρέωση να διευκολύνει τον ιατρό εργασίας και τον εκπρόσωπο των εργαζομένων για την παρακολούθηση μαθημάτων εκπαίδευσης και επιμόρφωσης με τις διατάξεις του άρθρου 22 του Ν.3850/2010.

3. Κατά τα λοιπά οι υποχρεώσεις του εργοδότη καθορίζονται με κάθε λεπτομέρεια στις σχετικές διατάξεις του Ν.3850/2010.

**Δικαιολογητικά συμμετοχής**

Οι ενδιαφερόμενοι μπορούν να υποβάλλουν σφραγισμένο φάκελο, με **μία** μόνο οικονομική προσφορά, ο οποίος εξωτερικά θα αναφέρει **«Προσφορά για Παροχή Υπηρεσιών Ιατρού Εργασίας»**. Θα πρέπει να υποβληθούν **μαζί με την οικονομική προσφορά** και τα εξής δικαιολογητικά σε μορφή ευκρινών φωτοαντιγράφων :

**1)** Βιογραφικό σημείωμα.

**2)** Απαιτούμενο τίτλο σπουδών. (Εάν το τίτλος σπουδών έχει αποκτηθεί στην αλλοδαπή, απαιτείται πράξη αναγνώρισης από το ΔΙ.Κ.Α.Τ.Σ.Α. ή πιστοποιητικό αναγνώρισης από το Δ.Ο.Α.Τ.Α.Π. περί ισοτιμίας και αντιστοιχίας του τίτλου).

**3)** Άδεια ασκήσεως Ιατρικού επαγγέλματος.

**4)** Βεβαίωση ιδιότητας μέλους Ιατρικού Συλλόγου

**5)** Άδεια Τίτλου Ειδικότητας της Ιατρικής της Εργασίας

**6)** Πιστοποιητικό Στρατολογικής Κατάστασης Τύπου Α (για τους άνδρες)

**7)**Βεβαιώσεις εργοδοτών για την ανάληψη καθηκόντων Ιατρού Εργασίας από τις οποίες να προκύπτει η διάρκεια και το είδος της παρεχόμενης υπηρεσίας, που έχουν κατατεθεί σε οποιαδήποτε Υπηρεσία του Σ.ΕΠ.Ε.(Σώμα Επιθεώρησης Εργασίας) ή φωτοαντίγραφα των συμβάσεων σε συνδυασμό με τα Τ.Π.Υ., που καλύπτουν τη διάρκεια και το είδος της εμπειρίας.

**8) Υπεύθυνη Δήλωση του Νόμου 1599/1986** στην οποία να δηλώνεται ότι μέχρι την ημερομηνία υποβολής της προσφοράς τους:

**α)** Δεν έχουν καταδικασθεί με αμετάκλητη δικαστική απόφαση για τα αδικήματα της απάτης, δωροδοκίας, υπεξαίρεσης, πλαστογραφίας, ψευδορκίας, δόλιας χρεοκοπίας, εκβίασης, συμμετοχής σε εγκληματική οργάνωση, νομιμοποίησης εσόδων από παράνομες δραστηριότητες ή για οποιοδήποτε άλλο αδίκημα σχετικό με την άσκηση της επαγγελματικής τους δραστηριότητας.

**β)** Είναι ενήμεροι ως προς τις υποχρεώσεις τους που αφορούν τις εισφορές κοινωνικής ασφάλισης ( κύριας και επικουρικής) και ως προς τις φορολογικές υποχρεώσεις τους.

Σε περίπτωση εγκατάστασης στην αλλοδαπή τα δικαιολογητικά των ανωτέρω περιπτώσεων α) και β) εκδίδονται με βάση την ισχύουσα νομοθεσία της χώρας που είναι εγκαταστημένοι από την οποία και εκδίδονται τα σχετικά παραστατικά.

**γ)** Πιστοποιητικό του Ιατρικού Συλλόγου ότι ο υποψήφιος δεν έχει τιμωρηθεί πειθαρχικά.

**δ)** Κατέχουν την επιστημονική επάρκεια, την επαγγελματική ικανότητα και την τεχνική δυνατότητα εκτέλεσης του περιγραφόμενου έργου.

**ε)** Θα προσκομίσουν τα αντίστοιχα πιστοποιητικά και έγγραφα, όταν τους ζητηθούν, προκειμένου να αποδείξουν την ακρίβεια των δηλωθέντων.

**Τα παραπάνω δικαιολογητικά θα προσκομιστούν μετά την ανακοίνωση απόφασης ανάθεσης και πριν την υπογραφή της σύμβασης παροχής υπηρεσιών.**

Οι προσφορές μπορούν να κατατίθενται ή να στέλνονται ταχυδρομικώς στα γραφεία του **Τμήματος Προμηθειών της ΠΕ Δράμας στο Διοικητήριο Δράμας (1ης Ιουλίου 1)**, 3ος όροφος Γραφείο 325, Τ.Κ.66133 Δράμα, τηλ. 25213 51325 **μέχρι και την 04/11/ 2016 ώρα 10:00 π.μ..**

Οι προσφορέςθα ανοιχτούν δημόσια στο γραφείο 307 της Δ/νσης Διοικητικού-Οικονομικού της Π.Ε. Δράμας **στις 09/11/2016 ημέρα Τετάρτη και ώρα 12:30 μ.μ.**

Η παρούσα θα αναρτηθεί στον πίνακα ανακοινώσεων και στην ιστοσελίδα της Π.Ε. Δράμας

[http://www.pedramas.eu](http://www.pedramas.eu/) και της ΠΑΜΘ <http://www.pamth.gov.gr>

**Ο Προϊστάμενος της Δ/νσης Διοικητικού Οικονομικού ΠΕ Δράμας**

**Παρδαλίδης Στ.**